**LIETUVOS KALNŲ DVIRAČIŲ (MTB) OLIMPINIO KROSO (XCO) ČEMPIONATAS**

 **Bubiai, Šiaulių r.**

**TECHNINIS GIDAS**

**1. Pagrindinė informacija**

Data: 2022 m. liepos 23 d.

Vieta: Vingio g. 9, Bubiai, Šiaulių r. sav. 80212

Čempionato oganizatoriai: Lietuvos dviračių sporto federacija (LDSF) ir klubas „S-Sportas“.

Kontaktiniai asmenys:

LDSF techninis direktorius Antanas Taučius (+37068787033 a.taucius@ldsf.lt)

„S-Sportas“: Svajūnas Ambrazas (+37069959194, svajunas@s-sportas.lt)

**2. Dalyviai**

Lietuvos čempionato kategorijos: elitas, U-23, U-18, U-16, U-14, „Cycling for all“ (CFA, mėgėjai) ir veteranai – reikalinga Tarptautinės dviračių sporto sąjungos (UCI) dviratininko licencija.

„Hobby“ važiavime visi dalyviai gali startuoti be UCI dviratininko licencijos.

**3. Varžybų kategorijos ir lenktynės.**

|  |  |  |  |  |  |
| --- | --- | --- | --- | --- | --- |
| Lytis | Kategorija | Gimimo metai | Numatomas lyderio laikas | Ratai | Startai |
| Moterys | U-14 | 2008-2009 | 0:30-0:45 | 2 x 3,0 km | 12.05 val. |
| Moterys | U-16 | 2006-2007 | 0:30-0:45 | 2 x 3,0 km | 12.05 val. |
| Vyrai | U-14 | 2008-2009 | 0:30-0:45 | 2 x 3,0 km | 12.00 val. |
| Vyrai | U-16 | 2006-2007 | 0:50-1:05 | 3 x 3,0 km | 12.00 val. |
| Moterys | Veteranės 1+ | >1987 | 0:50-1:05 | 3 x 3,0 km | 12.05 val. |
| Vyrai | Veteranai 1 | 1983-1987 | 1:00-1:15 | 4 x 3,75 km | 13.10 val. |
| Vyrai | Veteranai 2 | 1978-1982 | 1:00-1:15 | 4 x 3,75 km | 13.10 val. |
| Vyrai | Veteranai 3 | 1973-1977 | 1:00-1:15 | 4 x 3,75 km | 13.10 val. |
| Vyrai | Veteranai 4 | 1968-1972 | 1:00-1:15 | 4 x 3,75 km | 13.10 val. |
| Vyrai | Veteranai 5+ | >1967 | 0:50-1:05 | 3 x 3,0 km | 12.00 val. |
| Moterys | U-18 | 2004-2005 | 0:50-1:05 | 4 x 3,75 km | 13.10 val. |
| Moterys | Elitas/U-23/Mėgėjos | >2003 | 0:50-1:15 | 4 x 3,75 km | 13.10 val. |
| Vyrai | Elitas | >2003 | 1:20-1:40 | 7 x 3,75 km | 14.30 val. |
| Vyrai | U-23\* | 2000-2003 | 1:20-1:40 | 7 x 3,75 km | 14.30 val. |
| Vyrai | U-18 | 2004-2005 | 1:00-1:15 | 5 x 3,75 km | 14.30 val. |
| Vyrai | Mėgėjai | 1988-2003 | 1:00-1:15 | 4 x 3,75 km | 14.30 val. |
| Vyrai | 17+ Hobby | >2005 | 0:50-1:05 | 4 x 3,0 km  | 12.10 val. |
| Moterys | 17+ Hobby | >2005 | 0:30-0:45 | 2 x 3,0 km | 12.10 val. |
| Vyrai | 13-16 Hobby | <2005 | 0:30-0:45 | 2 x 3,0 km | 12.10 val. |
| Moterys | 13-16 Hobby | <2005 | 0:30-0:45 | 2 x 3,0 km | 12.10 val. |

\*U-23 dviratininkai bus vertinami kartu su elito atstovais ir atskirai.

**4. Programa**

9.30-14.00 val. – Dalyvių registracija, licencijų patikra ir varžybų numerių išdavimas registracijos centre (koordinatės: 445642, 6190425 (LKS) arba 55.845159, 23.132051 (WGS) arba 55° 50' 42.57", 23° 7' 55.38" (WGS)).

11.00 val. – Komandų atstovų susirinkimas, kurių startai 12.00 val., 12.05 val., 12.10 val.

12.00 val. – Startas: U-14 vaikinai, U-16 vaikinai, Veteranai 5+

12.05 val. – Startas: U-14 merginos, U-16 merginos, Veteranės 1+

12.10 val. – Startas: visi HOBBY

12.15 val. – Komandų atstovų susirinkimas, kurių startai 13.10 val. ir 14.30 val.

13.10 val. – Startas: Moterys, elitas/U-23/U-18/mėgėjos; Veteranai 1, 2, 3, 4

14.30 val. – Startas: Vyrai, elitas/U-23/U-18, mėgėjai

16.30 val. – Apdovanojimų ceremonija.

**5. Varžybų nuostatai**

5.1.Lietuvos MTB XCO čempionatas rengiamas pagal UCI taisykles. Varžybos organizuojamos siekiant išaiškinti Lietuvos MTB XCO čempionus.

5.2. Jeigu varžybų dalyvis išvažiuoja iš trąsos, grįžti į trąsą privalo į tą pačią vietą, kurioje paliko trasą.

5.3. Varžybų dalyviai privalo dėvėti užsegamą šalmą.

5.4. Dalyvis privalo suteikti pagalbą kitam dalyviui susižeidus ir apie įvykį pranešti varžybų organizatoriams telefonu +37068787033 arba medicinos personalui.

5.5. Jeigu dalyvis nebaigia lenktynių, grįžęs į starto/finišo vietą jis apie tai privalo informuoti varžybų teisėjus.

5.6. Trasoje draudžiama šiukšlinti ar daryti kitokią žalą gamtai.

5.7. Varžybų dieną treniruotis trasoje nuo 11.30 val. iki varžybų pabaigos draudžiama.

5.8. Visi dalyviai privalo laikytis varžybų nuostatų ir antidopingo taisyklių.

5.9. Dalyvis, registracijos metu atsiimdamas dalyvio numerį, savo parašu patvirtina, kad susipažino su varžybų nuostatais ir jų laikysis.

5.10. Dalyvis yra atsakingas už nelaimingus atsitikimus ir materialinę žalą, atsiradusią dėl dalyvavimo varžybose. Varžybų organizatoriai neatsako už galimas traumas ar sveikatos sutrikimus, kurie atsitinka dalyviams varžybų metu.

5.11. Dalyvis prisiima visą atsakomybę už savo fizinę būklę ir sveikatą.

5.12. Varžybų protestas gali būti teikiamas per 15 minučių po lenktynių pabaigos, sumokėjus 20 eurų mokestį. Patenkinus protestą, pinigai yra grąžinami.

**6. Registracija**

Registracija vyksta elektroniniu būdu **iki liepos 21 d. (ketvirtadienis) 10.00 val.**

Registracijos forma: <https://dbsportas.lt/lt/varz/2022102>

Varžybų dalyviai, kurie neturi UCI licencijos, bus priskirti „Hobby“ važiavimui.

Jei veteranų 1, 2, 3 ar 4 grupėje neužsiregistruoja bent keturi dalyviai, tai ji jungiama su aukščiau nurodyta grupe. Jei sujungus dvi grupes taip pat nesusidaro keturi dalyviai, tai jos jungiamos su dar aukščiau nurodyta grupe.

SVARBU: Veteranams, mėgėjams ir „Hobby“ važiavimo dalyviams taikomas **20 EUR** starto mokestis (mokėti registruojantis).

Kiekvienam dalyviui išduodamas vienas lenktynių numeris, kurį reikia pritvirtinti prie vairo.

Varžybų rezultatai – [www.dbsportas.lt](http://www.dbsportas.lt) ir [www.ldsf.lt](http://www.ldsf.lt)

 **7. Apdovanojimų ceremonija**

Lietuvos čempionato įskaitose 1-3 vietas iškovoję dalyviai bus apdovanojami LDSF medaliais. Elito, jaunimo, jaunių ir veteranų grupių nugalėtojams bus įteikti šalies čempiono marškinėliai. Jei nepavyksta sudaryti veteranių ar veteranų grupės iš keturių dalyvių, tai čempiono marškinėliai tos grupės nugalėtojui neįteikiami.

Visi sportininkai, iškovoję prizines vietas, privalo dalyvauti oficialioje apdovanojimų ceremonijoje. Sportininkai, neatvykę į apdovanojimų ceremoniją, praranda teisę į prizus ir gali sulaukti baudos, kurią numato UCI taisyklės.

Dviratininkai per apdovanojimų ceremoniją privalo vilkėti varžybų aprangą ir avėti sportinę avalynę, o galvos apdangalai ar akiniai nuo saulės negali būti dėvimi.

Apdovanojimų metu sportininkai organizatorių prašymu privalo fotografuotis su rėmėjų prizais ar apdovanojimais.

**8. Asmens duomenų apsauga**

Renginio organizatoriai – duomenų valdytojai, atsakingi už asmenų, dalyvaujančių renginyje, pateiktų duomenų rinkimą ir tvarkymą. Dalyvių duomenys gaunami juos pateikiant užpildžius registracijos formą ir tvarkomi teisėtu duomenų valdytojo interesu – varžybų organizavimo ir jų vykdymo tikslais. LDSF su partneriais rengiami čempionatai yra vieši renginiai, kuriuose gali būti filmuojama ir fotografuojama. Filmuota ir fotografuota medžiaga gali būti platinama žiniasklaidos priemonėse, interneto tinklapiuose ir socialiniuose tinkluose be atskiro asmens sutikimo. Užsiregistruodamas dalyvauti čempionate, dalyvis sutinka, kad jo atvaizdas gali būti naudojamas informavimo tikslais.